<classify> ZAITUNI KIBWANA-DAR ES SALAAM UCHAGUZI Mkuu wa klabu ya Yanga, uliosimamishwakutokana na baadhi ya wanachama kufungua kesi mahakamani, sasa umepangwa kufanyika Machi 10, mwaka huu. Awali, uchaguzi huo ulipangwa kufanyika Januari 13,mwaka huu, lakini uliahirishwa baada ya baadhi ya wanachama wa klabu hiyo kuwekapingamizi mahakamani. Habari za ndani ambazo gazeti hili ilizipata,zilisema viongozi wa Kamati ya Uchaguzi ya Shirikisho la Soka Tanzania TFF nawenzao wa kamati ya uchaguzi ya klabu ya Yanga, wamekubaliana kwa pamojakufanyika uchaguzi huo. Tumekubaliana kwa pamoja yaani kamati ya TFF na ileya Yanga, tumeondoa tofauti zetu hivyo sasa uchaguzi huu utafanyika Machi 10mwaka huu, alisema. Wakati chanzo hicho kikisema hayo, MTANZANIA lilimtafutaMwenyekiti wa Kamati ya Uchaguzi ya TFF, Ally Mchungahela, ambaye aligoma kuwekawazi lakini akasema leo watakutana na kamati mpya ya Yanga kujadili kwa pamoja hatimaya uchaguzi huo. Nipo njiani nakuja Dar es Salaam kwa ajili yamkutano wa pamoja na viongozi wa Yanga tutakaokutana kesho leo hivyo baadaya hapo ndipo itajulikana nini tumekiamua, alisema. Awali, uongozi wa Yanga uliunda kamati mpya yauchaguzi mdogo ikiongozwa na wabunge wanne wa Jamhuri ya Muungano wa Tanzania. Kamati hiyo mwenyekiti wake ni Venance Mwamotoambaye ni Mbunge wa Jimbo la Kilolo mkoani Iringa, Katibu wake ni Mbunge wa Jimbo la Manonga mkoani Tabora,Seif Gulamali, Dunstan Kitandula ambaye ni Mbunge wa Mkinga na Mkuu wa Wilayaya Nkasi, Saidi Mtanda. Uchaguzi huo ni wa kujaza nafasi zilizoachwa waziikiwemo nafasi ya Mwenyekiti, Yussuph Manji, aliyejiuzulu umekuwa ukipigwadanadana kutokana na kuingia mkanganyiko kuhusu nafasi ya Manji igombewe auisigombewe.  <topic>: michezo 